Snevejret giver busserne problemer i store dele af Nordjylland. Nordjyllands Trafikselskab (NT) melder om forsinkelser på mange af busruterne onsdag formiddag. Det er båden sneen på vejene, der driller, men også fordi trafikken generelt bevæger sig langsommere end normalt. På nogle ruter er forsinkelserne på op til et kvarter til en halv time, mens der andre steder kun er mindre forsinkelser. Især på ruten mellem Aalborg og Frederikshavn er der problemer. Her er der forsinkelser på op til 30 minutter. I nogle tilfælde kan ruter blive omdirigeret, hvis der er for meget sne. På dette link kan du holde dig opdateret og se, om din bus er forsinket.

Opsummering:
Buspassagerne må væbne sig med tålmodighed. Onsdag formiddag melder Nordjyllands Trafikselskab om forsinkelser på op til 30 minutter.